section_heading: Funkcija
paragraph_text: Pokrovni sustav prima oko jedne trećine minutnog srčanog volumena. Žlijezde svojim promjenama izlučivanja pomažu u održavanju normalne tjelesne temperature. Sustav služi i kao "mini" sustav za izlučivanje, izlučujući sol, vodu i razne otpadne tvari u obliku znoja. Stanice kože iskorištavaju sunčevu svjetlost kako bi stvorile vitamin D, koji je nužan za normalno funkcioniranje i rast kosti. Koža sadrži i različita osjetna tjelešca (Meissnerovo tjelešce, Paccinijevo tjelešce) i živčane zvršetke koje omogućuju osjet dodira, boli, pritiska i temperature.